Diari Oficial de la Generalitat Valenciana


Sumari del DOGV 7189, del 10-01-2014 (2013/12981)

RESOLUCIÓ de 18 de novembre de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'acta de l'Acord de la Comissió Paritària del Conveni Col·lectiu de Manipulació i Envasament de Cítrics, Fruites i Hortalisses de la Comunitat Valenciana, adoptat en l'exercici de les funcions previstes en l'article 13 del mateix acord (90730625926971).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7189

Data del DOGV
:   10-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12009


Data del document
:   18-11-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 18 de novembre de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'acta de l'Acord de la Comissió Paritària del Conveni Col·lectiu de Manipulació i Envasament de Cítrics, Fruites i Hortalisses de la Comunitat Valenciana, adoptat en l'exercici de les funcions previstes en l'article 13 del mateix acord (50576427926240). [2013/12214]  
Vist el text de l'acta de l'Acord de la Comissió Paritària del Conveni Col·lectiu de Manipulació i Envasament de Cítrics, Fruites i Hortalisses de la Comunitat Valenciana, adoptat en l'exercici de les funcions previstes en l'article 13 del mateix acord, subscrit de la part empresarial per representants de CGC i APECA i de la part dels treballadors per representants del sindicat UGT, i de conformitat amb el que disposa l'art. 90, apartats 2 i 3, del Reial Decret Legislatiu 1/1995, de 24 de març, text refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acta.  
  
Segon  
Disposar la seua publicació en el Diari Oficial de la Comunitat Valenciana.  
  
València, 18 de novembre de 2013.- El subdirector general de Relacions Laborals: Reyes Maximiliano Coronado Coronado.  
  
  
  
Acta de la Comissió Paritària del Conveni de Manipulació i Envasament de Cítrics, Fruites i Hortalisses de la Comunitat Valenciana  
  
PER CGC:  
Francisco José Martínez Serrano  
Inmaculada Sanfeliu Feliu  
Vicente Fenollar Gisbert  
Enrique Ribes Campos  
  
Assessors:  
María José Calvet Francés  
Julián García Payá  
   
PER APECA:  
Joaquín José Ferragud Girbés  
Vicente Moliner Bertrán  
   
PER UGT:  
Ramón Serra Canelles  
Ramiro Doménech Vila  
Rosa Benitez Munt  
Robert Barberá Martínez  
  
A València, a les 12.30 hores del dia 19 de setembre de 2013, en els locals del Comité de Gestió de Cítrics de València, al carrer Monges de Santa Caterina, 8, 4t, es reunix la Comissió Paritària del Conveni de Manipulació i Envasament de Cítrics, Fruites i Hortalisses per a la Comunitat Valenciana, amb els membres que es relacionen al marge.  
  
Es reunix la Comissió Paritària del Conveni de Manipulació en el lloc i la data que consta en l'encapçalament, segons la convocatòria realitzada per part de la patronal en la seua anterior reunió de data 6 de setembre de 2013.  
La Comissió Paritària, reunida en exercici de les funcions d'interpretació, arbitratge, conciliació i vigilància de l'aplicació del conveni col·lectiu que són de la seua competència, en virtut del que preveu l'article 13 del text col·lectiu, manifesta que ha sigut convocada per part de la Patronal, amb la finalitat d'acordar un dels supòsits en què es podran suspendre vàlidament els contractes de treball temporals, en virtut del que disposa l'article 45.1.a i b de l'Estatut dels Treballadors.  
  
A este efecte, les parts manifesten que, com que l'activitat productiva de la manipulació de cítrics està subjecta a un elevat índex de fluctuació i depén de manera quasi exclusiva del volum de comandes diàries, així com de les inclemències climatològiques, té dos particularitats pròpies:  
- En el moment de l'inici de la prestació de servicis no es coneix la data certa de finalització en cada campanya;  
- El nombre de treballadors que en cada moment són necessaris pot fluctuar, sent necessari de vegades interrompre la prestació del treball durant la campanya per a reprendre-la amb posterioritat.  
En el cas dels treballadors fixos discontinus, la suspensió de la prestació de servicis per les causes anteriorment assenyalades, i la finalització de la campanya sense una data prèviament establida, són característiques intrínseques a este tipus de contractació.  
Reconeixent les parts, d'acord amb l'esperit del conveni col·lectiu que, amb vista a la prestació de servicis durant el nombre més gran de jornades possible, els treballadors fixos discontinus tenen un millor dret que els treballadors temporals, i entre els treballadors temporals tenen un millor dret aquells que hagen sigut contractats amb anterioritat, i a fi d'evitar les disfuncions que es produirien en el compliment dels principis d'ordenació del treball arreplegats en el conveni col·lectiu si els treballadors temporals (amb contracte eventual, d'obra o servici determinat) no pogueren veure interromput el seu contracte de la mateixa manera que els treballadors fixos'discontinus, les parts consideren idònia la necessitat d'establir un dels supòsits de suspensió del contracte, en este tipus de contractes temporals, a l'empara del que disposa l'article 45.1.a i b de l'Estatut dels Treballadors.  
  
A este efecte, s'arreplega a continuació un exemple de clàusula de suspensió que podria incloure's en els contractes temporals:  
«Suspensió temporal del contracte de treball. A l'empara del que establixen els articles 15 i 45 de l'Estatut dels Treballadors, i amb la finalitat de no perjudicar els drets dels treballadors fixos discontinus i altres eventuals de major antiguitat de l'empresa, ambdós parts acorden la suspensió del present contracte en els casos següents, aliens a la voluntat de les parts:  
- Quan les inclemències climatològiques que afecten la producció i impedisquen garantir l'ocupació efectiva del treballador.  
- Quan no siga possible garantir l'ocupació efectiva del treballador com a conseqüència de disminucions de la producció.  
En els casos anteriorment assenyalats se suspendrà el contracte amb un escrupolós respecte de l'orde reflectit en l'article 27 del Conveni Col·lectiu de Manipulació i Envasament de Cítrics Fruites i Hortalisses per a la Comunitat Valenciana 2012 al 2016.  
Quan dins de la vigència temporal del present contracte puga garantir-se novament l'ocupació del treballador, es procedirà a la represa d'este fins a l'expiració del temps de duració convingut.»  
  
S'alça acta de la sessió, la qual firmen els presents.